পশ্চিম আফ্রিকান রাজ্যের কেন্দ্রীয় ব্যাংক

পশ্চিম আফ্রিকান রাজ্যের কেন্দ্রীয় ব্যাংক (, BCEAO) হল পশ্চিম আফ্রিকার আটটি দেশের কেন্দ্রীয় ব্যাংক। এই দেশগুলি মুদ্রা হিসেবে পশ্চিম আফ্রিকান সিএফএ ফ্র্যাঙ্ক ব্যবহার করে এবং দেশগুলির সমন্বয়ে পশ্চিম আফ্রিকান দেশসমূহের অর্থনৈতিক সমাজ বা ইকোয়াস গঠিত হয়েছে। ব্যাংকটি অ্যালায়েন্স ফর ফাইন্যান্সিয়াল ইনক্লুশনের সদস্য এবং আর্থিক অন্তর্ভুক্তি নীতি তৈরিতে সক্রিয় ভূমিকা পালন করছে।

ইতিহাস

১৯৫৫ সালে ফরাসি সরকার তার পশ্চিম আফ্রিকান উপনিবেশগুলির জন্য নোট-ইস্যু করার সুবিধা চালু করে। তখন ফরাসি সরকার প্যারিস ভিত্তিক একটি নতুন সত্তা তৈরি করে উপনিবেশগুলির জন্য নোট ইস্যু ও জারি শুরু করে। ১৯৫৯ সালে ওই প্রতিষ্ঠানটির নাম পরিবর্তন করে পশ্চিম আফ্রিকান রাজ্যের কেন্দ্রীয় ব্যাংক করা হয়।

পশ্চিম আফ্রিকান মুদ্রা ইউনিয়ন (ফরাসি: Union Monétaire Ouest-Africanine, UMOA) প্রতিষ্ঠার জন্য ১২ মে ১৯৬২ তারিখে একটি চুক্তি স্বাক্ষরিত হয়েছিল এবং পশ্চিম আফ্রিকান রাজ্যের কেন্দ্রীয় ব্যাংককে তৎকালীন সাত সদস্য (আইভরি কোস্ট, ডাহোমে (পরে বেনিন নামকরণ করা হয়), আপার ভোল্টা (পরে বুর্কিনা ফাসো নামকরণ করা হয়), মালি, মৌরিতানিয়া, নাইজার এবং সেনেগাল) দেশের (Article 15) জন্য সাধারণ কেন্দ্রীয় ব্যাংক হিসেবে মুদ্রা জারি করার একচেটিয়া অধিকার প্রদান করে। পরবর্তীতে, ১৯৬২ সালের নভেম্বরে কেন্দ্রীয় ব্যাংকের আইন অনুমোদিত হয় এবং ১৯৭৪ সাল পর্যন্ত তা মূলত অপরিবর্তিত থাকে, যার ফলে ব্যাংকটির শাসনব্যবস্থার উপর ফরাসিদের প্রভাব ছিল।

১৯৬২ সালের ৩০ জুন মালি এই গ্রুপের সদস্যপদ ত্যাগ করে এবং মালিয়ান ফ্রাঙ্ককে জাতীয় মুদ্রা হিসেবে গ্রহণ করে। ১৯৬৩ সালের ১৭ ডিসেম্বর টোগো আনুষ্ঠানিকভাবে পশ্চিম আফ্রিকান অর্থনৈতিক ও মুদ্রা ইউনিয়নে যোগদান করে। ১৯৭৩ সালের ৩০ মে মৌরিতানিয়া নিজেদের সদস্যপদ প্রত্যাহার করে এবং জাতীয় মুদ্রা হিসেবে ওগুইয়া গ্রহণ করে। ১৯৮৪ সালের ১৭ ফেব্রুয়ারী মালি পুনরায় পশ্চিম আফ্রিকান অর্থনৈতিক ও মুদ্রা ইউনিয়নে যোগদান করে। ১৯৯৭ সালে গিনি-বিসাউ এই দলে যোগ দেয়।

১৯৭৫ সালে ব্যাংকটির নেতৃত্ব প্রথমবারের মতো একজন আফ্রিকান গভর্নর, আইভোরিয়ান আবদৌলায়ে ফাদিগাকে নিয়োগ দেয়া হয়। ১৯৭৮ সালের মাঝামাঝি পর্যন্ত ব্যাংকটির সদর দপ্তর প্যারিসে ছিল, তারপর এর প্রধান কার্যালয় ডাকারে স্থানান্তরিত হয়। 

সদস্য রাষ্ট্রগুলির থেকে অধিক স্বাধীনতা প্রদানের জন্য ২০১০ সালে ব্যাংকটির আইন সংশোধন করা হয়েছিল।

 ডিজিটাল সিএফএ 
২০২৫ সালের আগস্টে, বিসিইএও ই-সিএফএ চালু করার এবং "পাই-স্পি" নামে একটি তাৎক্ষণিক অর্থপ্রদান প্ল্যাটফর্ম তৈরির ঘোষণা দেয়।
 ব্যাংকিং কমিশন 
১৯৮৯ সালে ব্যাংকের গভর্নর আলাসানে ওয়াত্তারা সমগ্র পশ্চিম আফ্রিকান মুদ্রা ইউনিয়নের জন্য একটি একক ব্যাংকিং তত্ত্বাবধান কর্তৃপক্ষ গঠনের প্রস্তাব করেন। পরবর্তীতে, ১৯৯০ সালের ২৪ এপ্রিল ওয়াগাডুগুতে স্বাক্ষরিত একটি আন্তর্জাতিক কনভেনশনের মাধ্যমে পশ্চিম আফ্রিকান মুদ্রা ইউনিয়ন ব্যাংকিং কমিশন প্রতিষ্ঠিত হয়।

 পশ্চিম আফ্রিকান অর্থনৈতিক ও মুদ্রা ইউনিয়ন-টাইট্রেস 

২০১২ সালে পশ্চিম আফ্রিকান মুদ্রা ইউনিয়নের মন্ত্রী পরিষদ পশ্চিম আফ্রিকান রাজ্যের কেন্দ্রীয় ব্যাংককে তাদের পাবলিক সিকিউরিটিজ () ইস্যু এবং ব্যবস্থাপনায় সহায়তা করার জন্য একটি আঞ্চলিক সংস্থা তৈরি করার অনুমোদন দেয়। সংস্থাটি আনুষ্ঠানিকভাবে ২০১৩ সালের ১৫ মার্চ ডাব্লিউএমওএ-টাইট্রেস নামে প্রতিষ্ঠা লাভ করে। তারপর থেকে ডাব্লিউএমওএ-টাইট্রেস বেশিরভাগ সদস্য রাষ্ট্রের সরকারি ঋণ প্রদানের সমন্বয় করেছে। 

 সদস্য রাষ্ট্রসমূহ 

ভবন

প্রতিটি সদস্য রাষ্ট্রের বৃহত্তম শহরে ব্যাংকটির একটি প্রধান শাখা রয়েছে, যা এজেন্সি অফিস নামে পরিচিত। সাধারণত, এজেন্সি অফিসগুলি স্থানীয় শহরের সুউচ্চ ভবনে অবস্থিত। ডাকারে ব্যাংকটির সদর দপ্তর সেনেগালের এজেন্সি অফিস থেকে আলাদা একটি উঁচু ভবনে অবস্থিত। এছাড়াও, প্যারাকু (বেনিন), বোবো-ডিওলাসো (বুর্কিনা ফাসো), আবেনগোরো, বোয়াকে, ডালোয়া, কোরহোগো, মান এবং সান-পেদ্রো (কোট ডি'আইভোয়ার), মোপ্তি এবং সিকাসো (মালি), মারাদি এবং জিন্ডার (নাইজার), কাওলাক এবং জিগুইঞ্চোর (সেনেগাল) এবং সেনেগালে ব্যাংকটির শাখা অফিস রয়েছে। প্যারিসে ব্যাংকটির প্রাক্তন সদর দপ্তর ভবন ২৯, কলিজিয়াম স্ট্রিটে একটি প্রতিনিধি অফিস রয়েছে।

 নেতৃত্ব 

রবার্ট জুলিয়েন, একজন ফরাসি নাগরিক, ১৯৫৫ থেকে ১৯৭৪ সাল পর্যন্ত প্রতিষ্ঠানটির প্রধান নির্বাহী () ছিলেন। পরবর্তীতে ব্যাংকের প্রধান নির্বাহীকে গভর্নর পদবি করা হয়েছে।

 আব্দুলায়ে ফাদিগা [fr], গভর্নর ১৯৭৫-১৯৮৮
 আলাসানে ওয়াত্তারা, গভর্নর ১৯৮৮-১৯৯০
 চার্লস কোনান ব্যানি, গভর্নর ১৯৯০-২০০৫
 জাস্টিন দামো বারো, গভর্নর ২০০৬-২০০৮
 ফিলিপ-হেনরি ডাকৌরি-টেবিলি [fr], গভর্নর ২০০৮-২০১১
 জিন-ব্যাপটিস্ট কম্পোরে [না], ২০১১ সালে গভর্নর
 টিমোকো মেলিয়েট কোনে, গভর্নর ২০১১-২০২২
 জিন-ক্লদ ব্রাউ, গভর্নর ২০২২-বর্তমান

আরও দেখুন

 কেন্দ্রীয় ব্যাংকের তালিকা

তথ্যসূত্র

বহি:সংযোগ
  Official site: 

বিষয়শ্রেণী:কেন্দ্রীয় ব্যাংক
বিষয়শ্রেণী:১৯৫৯-এ প্রতিষ্ঠিত ব্যাংক